SPORAZUM O DOBROVOLJNOM PARTNERSTVU IZMEĐU EUROPSKE UNIJE I REPUBLIKE HONDURASA O IZVRŠAVANJU ZAKONODAVSTVA, UPRAVLJANJU I TRGOVINI U PODRUČJU ŠUMA PRI UVOZU PROIZVODA OD DRVNE SIROVINE U EUROPSKU UNIJU

EUROPSKA UNIJA, dalje u tekstu: „Unija”,

i

REPUBLIKA HONDURAS, dalje u tekstu: „Honduras”,

dalje u tekstu zajednički: „stranke”,

UZIMAJUĆI U OBZIR odnos Unije i Hondurasa, posebno u kontekstu Sporazuma o pridruživanju između Europske unije i njezinih država članica, s jedne strane, i Srednje Amerike, s druge strane, koji je potpisan 2012.;

UZIMAJUĆI U OBZIR Sporazum o političkom dijalogu i suradnji između Europske zajednice i njezinih država članica, s jedne strane, te republika Kostarike, El Salvadora, Gvatemale, Hondurasa, Nikaragve i Paname, s druge strane, koji je potpisan 2003., i Okvirni sporazum o suradnji između Europske ekonomske zajednice i republika Kostarike, El Salvadora, Gvatemale, Hondurasa, Nikaragve i Paname, koji je potpisan 1993.;

UZIMAJUĆI U OBZIR Komunikaciju Komisije Vijeću i Europskom parlamentu pod nazivom „Izvršavanje zakonodavstva, upravljanje i trgovina u području šuma (FLEGT) – Prijedlog za akcijski plan EU-a” kao prvi korak prema rješavanju hitnog pitanja nezakonite sječe i povezane trgovine;

SVJESNE važnosti načela održivoga gospodarenja šumama određenih u Deklaraciji iz Rija o okolišu i razvoju iz 1992., a posebno načela 10. koje se odnosi na važnost osviještenosti javnosti o pitanjima okoliša i sudjelovanja javnosti u njima te načela 22. koje se odnosi na ključnu ulogu autohtonih naroda i njihovih zajednica te drugih lokalnih zajednica u upravljanju okolišem i njegovu razvoju;

UZIMAJUĆI U OBZIR Konvenciju o međunarodnoj trgovini ugroženim vrstama divljih životinja i biljaka (CITES), a posebno zahtjev da se dozvole za izvoz CITES koje stranke CITES-a izdaju za primjerke vrsta navedenih u dodacima I., II. ili III. odobravaju samo pod određenim uvjetima, osobito da navedeni primjerci nisu pribavljeni u suprotnosti s relevantnim propisima o zaštiti životinja i biljaka;

PONOVNO POTVRĐUJUĆI važnost koju stranke pridaju načelima i pravilima kojima je uređena multilateralna trgovina, a posebno pravima i obvezama utvrđenima u Općem sporazumu o carinama i trgovini (GATT) iz 1994. i drugim multilateralnim sporazumima navedenima u Prilogu 1.A Sporazumu iz Marakeša o osnivanju Svjetske trgovinske organizacije (WTO) iz 1994., te potrebi za njihovom transparentnom i nediskriminacijskom primjenom;

UZIMAJUĆI U OBZIR Uredbu Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu;

UZIMAJUĆI U OBZIR Sporazum o pridruživanju između Europske unije i njezinih država članica, s jedne strane, i Srednje Amerike, s druge strane, a posebno članak 289. u glavi VIII. o trgovini šumskim proizvodima, kojim se stranke obvezuju zajednički djelovati kako bi poboljšale izvršavanje zakonodavstva i upravljanje u području šuma i kako bi poticale trgovinu zakonitim proizvodima od drvne sirovine i održivo upravljanje šumama putem instrumenata kao što su CITES ili sporazumi o dobrovoljnom partnerstvu o izvršavanju zakonodavstva, upravljanju i trgovini u području šuma („FLEGT”);

PONOVNO POTVRĐUJUĆI obvezu i predanost stranaka u pogledu ciljeva Programa održivog razvoja do 2030., a posebno doprinosa sporazuma o dobrovoljnom partnerstvu (SDP) ostvarivanju cilja 15. koji se odnosi na promicanje održivoga gospodarenja šumama, zaustavljanje krčenja šuma i donošenje mjera za suzbijanje opskrbe nezakonitim proizvodima od divljih biljnih i životinjskih vrsta i potražnje za njima;

PREPOZNAJUĆI doprinos provedbe SDP-a o FLEGT-u borbi protiv klimatskih promjena, u skladu s naporima koji se ulažu u smanjenje emisija stakleničkih plinova od krčenja i uništavanja šuma (REDD+) promicanjem izvršavanja zakonodavstva i upravljanja u području šuma;

PREPOZNAJUĆI da je primarni cilj honduraškog sustava za osiguranje zakonitosti proizvoda od drvne sirovine (LAS) obuhvaćanje cjelokupne drvne sirovine i proizvoda od drvne sirovine istim pravnim okvirom, a slično tome i da se zahtjevi LAS-a primjenjuju bez iznimke na nacionalno tržište i na izvoz drvne sirovine i proizvoda od drvne sirovine iz Hondurasa;

UZIMAJUĆI U OBZIR važnost koju stranke pridaju sudjelovanju svih relevantnih dionika, uključujući civilno društvo, privatni sektor, autohtone narode i narode afričkog podrijetla u Hondurasu te lokalno stanovništvo, neovisno o njihovu spolu, dobi, lokaciji, vjeri ili uvjerenjima, etničkom podrijetlu, rasi, jeziku ili invaliditetu ili drugom stanju, u uspjehu politika upravljanja u području šuma, posebno putem savjetovanja i pružanja informacija javnosti;

UZIMAJUĆI U OBZIR činjenicu da su šumski resursi Hondurasa strateška imovina kojom održivo upravlja Nacionalni zavod za očuvanje i razvoj šuma, zaštićena područja i divlje biljne i životinje vrste (Instituto Nacional de Conservación y Desarrollo Forestal, Áreas Protegidas y Vida Silvestre, ICF) po modelu nacionalne šumarske politike koji je usmjeren na djelotvorno suočavanje s izazovima održivoga gospodarenja šumama i učinkovitog usmjeravanja, reguliranja, upravljanja i olakšavanja ulaganja u razvoj javnog i privatnog šumarskog sektora;

UZIMAJUĆI U OBZIR činjenicu da se u okviru šumarske politike Hondurasa i u skladu s njegovim Zakonom o šumama, zaštićenim područjima i divljim biljnim i životinjskim vrstama ulažu napori u zaštitu i gospodarski razvoj zaštićenih područja, oporavak šuma četinjača i održivo gospodarenje njima, zaštitu šuma listača i promicanje održivoga gospodarenja šumama, uključivanje organizacija lokalne zajednice u održivo gospodarenje šumama, promicanje očuvanja okoliša i pošumljavanja na nacionalnoj razini, integrirano upravljanje mikrosljevovima, sveobuhvatno praćenje nezakonite sječe i trgovine drvnom sirovinom i divljim biljnim i životinjskim vrstama, te institucionalnu modernizaciju šumarstva, zaštićenih područja i sektora divljih biljnih i životinjskih vrsta;

UZIMAJUĆI U OBZIR činjenicu da će ovaj Sporazum biti središnji stup programa socijalnog razvoja koji se provode u Hondurasu u cilju stvaranja radnih mjesta, poboljšanja uvjeta ulaganja, oblikovanja politike za planiranje uporabe zemljišta, pružanja pomoći u revitalizaciji industrije i osiguranja održive uporabe resursa sa socijalnog i okolišnog stajališta;

UZIMAJUĆI U OBZIR činjenicu da se honduraškim Zakonom o šumama, zaštićenim područjima i divljim biljnim i životinjskim vrstama Hondurasa uspostavlja pravni okvir za upravljanje i gospodarenje šumskim resursima, zaštićenim područjima i divljim biljnim i životinjskim vrstama, uključujući njihovu zaštitu, obnovu, produktivnu uporabu, očuvanje i promicanje, čime se potiče održivi razvoj usklađen sa socijalnim, gospodarskim, okolišnim i kulturalnim interesima te zemlje;

UZIMAJUĆI U OBZIR činjenicu da su međunarodni ugovori o okolišu i šumarstvu koje je ratificirao Nacionalni kongres Republike Hondurasa sastavni dio nacionalnog zakonodavstva na temelju kojeg se oblikuje i provodi šumarska politika te zemlje;

UZIMAJUĆI U OBZIR činjenicu da se Honduras nada da će potpisivanjem ovog Sporazuma: ojačati upravljanje, uporabu zemljišta i zemljoposjednička prava te zakonodavstvo u sektoru šumarstva; uspostaviti snažne i djelotvorne postupke za različite dionike i time stvoriti uvjete za veća i transparentnija ulaganja; uspostaviti politike za uporabu zemljišta; uspostaviti politike ulaganja koje podržavaju zakonitu proizvodnju; te podržati provedbu politika za smanjenje emisija stakleničkih plinova od krčenja i uništavanja šuma (REDD+) izravnim uklanjanjem nekih uzroka krčenja i uništavanja šuma;

UZIMAJUĆI U OBZIR činjenicu da će provedba ovog Sporazuma podržati napore koji se ulažu u borbu protiv klimatskih promjena, u skladu s naporima koji se ulažu u smanjenje emisija stakleničkih plinova od krčenja i uništavanja šuma (REDD+);

UZIMAJUĆI U OBZIR činjenicu da je Deklaracija iz Rija o okolišu i razvoju iz 1992. referentni tekst za globalni konsenzus o upravljanju svim vrstama šuma, njihovu očuvanju i ekološki održivom iskorištavanju te uzimajući u obzir nedavni pravno neobvezujući instrument za sve vrste šuma koji je donijela Opća skupština Ujedinjenih naroda;

SPORAZUMJELE SU SE KAKO SLIJEDI:

U POTVRDU TOGA, niže potpisani opunomoćenici, propisno ovlašteni u tu svrhu, potpisali su ovaj Sporazum.

Съставено в Брюксел на двадесет и трети февруари две хиляди двадесет и първа година.

Hecho en Bruselas, el veintitrés de febrero de dos mil veintiuno.

V Bruselu dne dvacátého třetího února dva tisíce dvacet jedna.

Udfærdiget i Bruxelles den treogtyvende februar to tusind og enogtyve.

Geschehen zu Brüssel am dreiundzwanzigsten Februar zweitausendeinundzwanzig.

Kahe tuhande kahekümne esimese aasta veebruarikuu kahekümne kolmandal päeval Brüsselis.

Έγινε στις Βρυξέλλες, στις είκοσι τρεις Φεβρουαρίου δύο χιλιάδες είκοσι ένα.

Done at Brussels on the twenty-third day of February in the year two thousand and twenty one.

Fait à Bruxelles, le vingt-trois février deux mille vingt et un.

Sastavljeno u Bruxellesu dvadeset trećeg veljače godine dvije tisuće dvadeset prve.

Fatto a Bruxelles, addì ventitré febbraio duemilaventuno.

Briselē, divi tūkstoši divdesmit pirmā gada divdesmit trešajā februārī.

Priimta du tūkstančiai dvidešimt pirmų metų vasario dvidešimt trečią dieną Briuselyje.

Kelt Brüsszelben, a kétezer-huszonegyedik év február havának huszonharmadik napján.

Magħmul fi Brussell, fit-tlieta u għoxrin jum ta’ Frar fis-sena elfejn u wieħed u għoxrin.

Gedaan te Brussel, drieëntwintig februari tweeduizend eenentwintig.

Sporządzono w Brukseli dnia dwudziestego trzeciego lutego roku dwa tysiące dwudziestego pierwszego.

Feito em Bruxelas, em vinte e três de fevereiro de dois mil e vinte e um.

Întocmit la Bruxelles la douăzeci și trei februarie două mii douăzeci și unu.

V Bruseli dvadsiateho tretieho februára dvetisícdvadsaťjeden.

V Bruslju, dne triindvajsetega februarja leta dva tisoč enaindvajset.

Tehty Brysselissä kahdentenakymmenentenäkolmantena päivänä helmikuuta vuonna kaksituhattakaksikymmentäyksi.

Som skedde i Bryssel den tjugotredje februari år tjugohundratjugoett.